Nykøbing Katedralskole

Nykøbing Katedralskole blev etableret i 1498, og har en over femhundredårig historie. Den er dermed en af landets ældste latinskoler. I 1535 udstedte enkedronning Sophie fundats for skolen.

Nykøbing Katedralskole ligger i Nykøbing Falster, hvor der ikke er nogen domkirke. Den er dermed den eneste by med katedralskole uden en domkirke. Det skyldes historiske omstændigheder, som også har placeret bispesædet i Nykøbing Falster, mens domkirken ligger i Maribo.

Som vidnesbyrd om katedralskolens lange historie besidder den en stor samling af sjældne og kulturelt værdifulde bøger. En af de mest kendte af skolens elever var forfatteren og polarforskeren, Peter Freuchen.

Nykøbing Katedralskole var i en lang årrække statsskole, men blev overdraget til Storstrøms Amt i 1986. I lighed med andre gymnasieskoler er Nykøbing Katedralskole i 2006 overgået til selveje (jf. Nykøbing Katedralskoles hjemmeside).

Kendte personer fra Nykøbing Katedralskole 

 Bente Beedholm (f. 1939), arkitekt – første kvindelige rektor for arkitektskolen
 Biker-Jens (f. 1971), civiløkonom og tidligere tv-personlighed
 Peter Hersleb Classen den yngre (1804-1886), direktør
 Sophus Claussen (1865-1931), forfatter – flyttede dog til København med familien inden studentereksamens afslutning.
 Christian Falster (1690-1752), forfatter og filolog
 C.J. Fogh (1824-1879), skolemand
 Steen Frederiksen (f. 1943), Programmedarbejder og senere Musikchef og P2chef i Danmarks Radio 1986-99; fratrådt DR 1. februar 2008. Formand for Léonie Sonnings Musikfond.
 Peter Freuchen (1886-1957), forfatter og polarforsker
 Severin From (1828–1895), skakspiller
 Christopher Friedenreich Hage (1848-1930), politiker, minister og købmand
 Bjarne Goldbæk (f. 1968), tidligere A-landsholdsfodboldspiller
 Johannes Dam Hage (1800-1837), begyndte på Nykøbing Katedralskole, men dimitteredes 1817 fra Roskilde Katedralskole. Adjunkt, journalist og redaktør.
 Aage Heinberg (1895-1965), forfatter og redaktør
 Thorkil Hillerup (1873-1928), overretssagfører og tennisspiller
 Hans Severin Holten (1770-1805), zoologisk forfatter
 Ingerlise Koefoed (1922-2007), forfatter og folketingsmedlem
 H.M. Markersen (1881-1968), politiker
 Claus Meyer (født 1963), kok
 Poul Martin Møller (1794-1838), forfatter og filosof
 1917: Kaj Munk (1898-1944), præst og forfatter
 Gert Petersen (1927-2009), politiker
 Jørgen Riis (1717-1749), forfatter
 Knud Romer (f. 1960), forfatter
 Henrik Jansøn Samuel (1719-1747), videnskabsmand
 Erik B. Smith (født 1939), folketingsmedlem (realeksamen)
 Tyge Rothe Stampe (1793-1878), embedsmand og proprietær
 Chr. Winther (1796-1876), forfatter og stedbroder til Poul Martin Møller

Referencer 
 Nykøbing Katedralskole 500 år. For livet – ikke for skolen, Gandrup, Hans (Annoncetillæg til Lolland-Falsters Folketidende 28. november 1998).
 Nykøbing Katedralskoles Historie – Fra Reformationestiden til vore Dage, Lollesgaard, Johs. Stiftstidendes Bogtrykkeri, Nykøbing 1932. 254 sider.
 1498-1998 – Nykøbing Katedralskole, Thomsen, Gert, f. 1948-02-20 (87 sider, ill.).

Eksterne henvisninger 

 Nykøbing Katedralskole – Officiel website
 Om forfattere fra Nykøbing Katedralskole på Litteraturpriser.dk

Gymnasier i Danmark
Katedralskole
Etableret i 1498
Katedralskole